Na podlagi določil točke 6.3. veljavnega statuta delniške družbe A-COSMOS, trgovina in proizvodnja d.d., Ljubljana, sprejetega na skupščini družbenikov dne 05.09.2011 in potrjenega z notarskim potrdilom notarke Marine Ružič Tratnik opr. št. SV 1613/2011 z dne 09.09.2011, ter v skladu z določbami 295. člena Zakona o gospodarskih družbah (ZGD-1), uprava družbe sklicuje

**26. REDNO SKUPŠČINO**

**delniške družbe A-COSMOS, trgovina in proizvodnja d.d., Ljubljana,**

ki bo dne **11.06.2025 ob 10:00 uri** na naslovu Odvetniške pisarne Čad, Miklošičeva cesta 20, 1000 Ljubljana, II. nadstropje v sejni sobi in z naslednjim

predlaganim dnevnim redom:

1. **Otvoritev skupščine, ugotovitev sklepčnosti in izvolitev delovnih teles.**

Predlog sklepa uprave:

*»1. Ugotovi se sklepčnost skupščine in po predlogu uprave izvoli za predsednika skupščine odvetnika Tomaža Čada ter za preštevalca glasov Tatjano Đurđić. Za sestavo notarskega zapisnika se imenuje notarko Ireno Cirman iz Ljubljane.«*

**2. Sprejem sklepa o začetku redne likvidacije družbe.**

*»2. Sprejme se sklep o začetku redne likvidacije družbe skladno z določili 403. člena ZGD-1 kot sledi:*

* *Firma in sedež družbe je: A-COSMOS, trgovina in proizvodnja d.d., Ljubljana;*
* *Organ, ki je sprejel sklep: skupščina delniške družbe skladno z določili 403. člena ZGD-1;*
* *Razlog za prenehanje: sklep skupščine, ki je sprejet z najmanj tričetrtinsko večino zastopanega osnovnega kapitala skladno z drugo alinejo prvega odstavka 402. člena ZGD-1;*
* *Rok za prijavo terjatev upnikov in delničarjev: 30 dni od objave sklepa;*
* *Ime, priimek in prebivališče likvidacijskega upravitelja: Jože Šolar, Trubarjeva cesta 47, 1000 Ljubljana.«*

Predlagatelj sklepov je uprava družbe.

**Udeležba na skupščini**

Skupščine se lahko udeležijo delničarji oz. njihovi pooblaščenci ali zastopniki.

Delničar z glasovalno pravico v skladu s statutom, lahko glasuje osebno ali po pooblaščencu oziroma zastopniku. Pooblaščenci morajo ob prijavi priložiti pisno pooblastilo, ki bo ves čas trajanja pooblastilnega razmerja shranjeno na sedežu družbe.

**Prijava udeležbe na skupščini in ostale pravice delničarjev**

Pravico do udeležbe in glasovanja na skupščini imajo delničarji družbe, ki so vpisani v delniško knjigo v centralnem registru nematerializiranih vrednostnih papirjev dne 04.06.2025, to je konec **sedmega** dne pred zasedanjem skupščine (presečni dan) in ki bodo do konca **četrtega** dne pred zasedanjem skupščine pisno prijavili svojo udeležbo upravi družbe na naslovu Kersnikova 10A, 1000 Ljubljana, kar pomeni, da mora prijavnica v tem roku prispeti na sedež družbe. Družba bo kot veljavne prijave upoštevala tudi tiste, ki prispejo preko pooblaščenca in tiste, ki bodo prispele v standardizirani obliki preko KDD (Centralne klirinško depotne družbe, d. d.) in jih bo KDD po posredniški verigi prejela najkasneje do 07.06.2025.

Delničarji, katerih skupni deleži dosegajo dvajsetino osnovnega kapitala, lahko po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki priložiti predlog sklepa, o katerem naj skupščina odloča, ali če skupščina pri posamezni točki dnevnega reda ne sprejema sklepa, obrazložitev točke dnevnega reda. Uprava družbe bo v skladu s tretjim odstavkom 298. člena ZGD-1 objavila tiste dodatne točke dnevnega reda, glede katerih bodo delničarji poslali zahteve družbi najpozneje sedem dni po objavi tega sklica skupščine.

Delničarji lahko v vsaki točki dnevnega reda v pisni obliki dajejo predloge sklepov in volilne predloge. Predlog delničarja se objavi le, če je delničar v sedmih dneh po objavi sklica skupščine poslal družbi razumno utemeljen predlog sklepa in pri tem sporočil, da bo na skupščini ugovarjal predlogu organa vodenja ali nadzora in da bo druge delničarje pripravil do tega, da bodo glasovali za njegov predlog. Predloga za izvolitev članov nadzornega sveta delničarju ni potrebno obrazložiti.

Delničarji lahko na skupščini uresničujejo svojo pravico do obveščenosti in jim je uprava dolžna podati zanesljive podatke in odgovore na vprašanja v zvezi z zadevami družbe, če so takšni odgovori in podatki potrebni za presojo točk dnevnega reda skupščine.

Osnovni kapital družbe je razdeljen na 69.755 navadnih, imenskih kosovnih delnic. Na dan sklica skupščine ima družba 69.755 delnic z glasovalno pravico. Skladno z zakonom daje vsaka navadna delnica njenemu imetniku en glas na skupščini.

**Gradivo**

Gradivo za skupščino, vključno s predlogi sklepov z obrazložitvami, je na vpogled vsem delničarjem družbe v tajništvu uprave na sedežu družbe, vsak delovni dan med 10. in 12. uro, od objave sklica skupščine do dneva zasedanja skupščine.

Predsednik uprave

Jože ŠOLAR